20. 5. 82 De Europæiske Fællesskabers Tidende Nr. L 140/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1183/82 af 18. maj 1982 om ændring af forordning (EØF) nr. 804/68 om den fælles markedsordning for mælk og mejeriprodukter RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parla- mentet ("), under henvisning til udtalelse fra Det økonomiske og sociale Udvalg ?), og ud fra følgende betragtning : i henhold til forordning (EØF) nr. 804/68 (?), senest ændret ved tiltrædelsesakten af 1979, skal der årligt fastsættes en indikativpris for mælk samt interven- tionspriser ; i forbindelse med fastsættelsen af disse priser, bør der fastsættes en garantitærskel for at medvirke til bedre styring af produktionen og dermed lette Fællesskabets budget; enhver formindskelse af fællesskabsgarantien skal ske i forhold til, hvor meget tærsklen overskrides, og uden at presset på producen- ternes indkomster bliver for stort — UDSTEDT FØLGENDE FORORDNING : Artikel 1 I forordning (EØF) nr. 804/68 indsættes følgende arti- kel : »Artikel 56 1. —Ved fastsættelsen af de i artikel 5, stk. 1, omhandlede priser fastsætter Rådet efter samme fremgangsmåde hvert år en garantitærskel for mælk. 2. Kommissionen vedtager i givet fald og efter fremgangsmåden i artikel 30 de foranstaltninger, der er nødvendige for anvendelse af denne artikel.«. Artikel 2 Denne forordning træder i kraft den 20. maj 1982. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. maj 1982. (') EFT nr. C 104 af 26. 4. 1982, s. 25. () EFT nr. C 114 af 6. 5. 1982, s. 1. () EFT nr. L 148 af 28. 6. 1968, s. 13. På Rådets vegne P. de KEERSMAEKER Formand